แรงขายทำกำไรหุ้นบิ๊กแคป หลังประกาศงบQ1 กด SET ปิดลบ 6.24 จุด ลุ้นพรุ่งนี้รีบาวด์
แรงขายทำกำไรหุ้นบิ๊กแคป หลังประกาศงบQ1 กด SET ปิดลบ 6.24 จุด ลุ้นพรุ่งนี้รีบาวด์ โดยดัชนีปิดตลาดวันนี้ ที่ระดับ 1,766.86 จุด ลบ 6.24 จุด หรือ 0.35% มูลค่าการซื้อขาย 6.01 หมื่นล้านบาท
15 พ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,766.86 จุด ลบ 6.24 จุด หรือ 0.35% มูลค่าการซื้อขาย 6.01 หมื่นล้านบาท
10 หุ้นกดดัชนีวันนี้

ด้าน นายกัณฑรา ลดาวัลย์ ณ อยุธยา กรรมการบริหาร บล.ฟินันเซีย ไซรัส เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้เคลื่อนไหวอยู่ในแดนลบเป็นส่วนใหญ่ โดยคาดว่าเป็นเรื่องของการประกาศผลการดำเนินงานของบริษัทจดทะเบียนที่ประกาศออกมาวันนี้เป็นวนสุดท้าย โดยส่วนใหญ่ก็ออกมาตามที่ได้มีการคาดการณ์ไว้
อย่างไรก็ตาม มองว่าเป็นการขายกำไร และดัชนีในวันนี้อยู่ในภาพของการแกว่งไซด์เวย์ดาวน์
สำหรับแนวโน้มภาวะตลาดฯในวันพรุ่งนี้ (16 พ.ค.) แนะให้ดูปัจจัยต่างประเทศ หากไม่ได้มีปัจจัยลบมากนัก คาดว่าตลาดฯอาจจะมีการรีบาวด์ได้ พร้อมให้แนวรับที่ 1,760 จุด แนวต้านที่ 1,780 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,514.02 ล้านบาท ปิดที่ 56.50 บาท ลดลง 0.50 บาท
BDMS มูลค่าการซื้อขาย 4,205.43 ล้านบาท ปิดที่ 24.80 บาท เพิ่มขึ้น 1.20 บาท
BANPU มูลค่าการซื้อขาย 2,879.68 ล้านบาท ปิดที่ 20.90 บาท เพิ่มขึ้น 0.40 บาท
CPF มูลค่าการซื้อขาย 2,148.64 ล้านบาท ปิดที่ 25 บาท เพิ่มขึ้น 1.50 บาท
LH มูลค่าการซื้อขาย 2,097.92 ล้านบาท ปิดที่ 11.20 บาท เพิ่มขึ้น 0.30 บาท
 
 